Nagu tabelist näha, on ka neis Harjumaa osades, kus revisjoniraamat  talupoegade rahvust ära ei märgi, võimalik konstateerida võrdlemisi rohket soome ja skandinaaviapäraste nimede levikut. Kogusummas on Harjumaa selles osas 8 kindlasti soome ja 54 skandinaaviapärase nimega talupoja majapidamist. Viimastest olid kindlasti 2/3 soomlased, vas­tavalt soomlaste-rootslaste arvulisele suhtele Harjumaal. Arvestades seda kaht kolmandikku saaksime soome perekon­dade minimaalse arvu Harjumaal (ilma Uuemõisa, Ojasuu ja Nabalata) 8+36 = 44, mis teeb üldisest taluperemeeste ar­vust välja 4,0%.